ลาก่อนปาร์ตี้แรงก์ A ผมคนนี้จะไปอยู่กับลูกศิษย์

เป็นซีรีส์ไลต์โนเวลญี่ปุ่นที่เขียนโดยโคซุเกะ อุนางิ และวาดภาพประกอบโดยซูเปอร์ซอมบี้ เรื่องนี้ได้รับการเผยแพร่เป็นตอนออนไลน์ตั้งแต่เดือนตุลาคม พ.ศ. 2563 จนถึงเดือนกุมภาพันธ์ พ.ศ. 2568 บนเว็บไซต์โชเซ็ตสึกะ นิ นาโร ต่อมาได้รับการตีพิมพ์โดยโคดันชะ ซึ่งได้ตีพิมพ์เล่มแล้วจำนวน 5 เล่มตั้งแต่เดือนมิถุนายน พ.ศ. 2564 จนถึงเดือนกุมภาพันธ์ พ.ศ. 2568 ภายใต้สำนักพิมพ์โคดันชะ เรโนเบะ บุ๊คส์ การดัดแปลงเป็นมังงะซึ่งวาดภาพประกอบโดยยูริ ได้รับการตีพิมพ์เป็นตอนในออนไลน์บนเว็บไซต์แม็กกาซีน พ็อกเก็ต ของโคดันชะตั้งแต่เดือนมิถุนายน พ.ศ. 2564 และรวบรวมตีพิมพ์เป็นเล่มรวม(ทังโกบง) จำนวน 10 เล่ม ซีรีส์อนิเมะทางโทรทัศน์ที่ผลิตโดยสตูดิโอบันไดนัมโกะพิกเชอส์ เริ่มออกอากาศตั้งแต่เดือนมกราคมจนถึงเดือนมิถุนายน พ.ศ. 2568 โดยมีการประกาศฤดูกาลที่สองแล้ว

 ตัวละคร 
 โคลเวอร์ 

 ธันเดอร์ไพค์ 

 กิลด์นักผจญภัย 

 ตัวละครอื่น 

 สื่อ 
 ไลต์โนเวล
ลาก่อนปาร์ตี้แรงก์ A ผมคนนี้จะไปอยู่กับลูกศิษย์ เขียนโดยโคซุเกะ อุนางิ ได้รับการตีพิมพ์เป็นตอนในเว็บไซต์โชเซ็ตสึกะ นิ นาโร ตั้งแต่วันที่ 2 ตุลาคม พ.ศ. 2563 จนถึง 26 สิงหาคม พ.ศ. 2566 ต่อมาโคดันชะได้นำมาตีพิมพ์และเริ่มตีพิมพ์เป็นไลต์โนเวลพร้อมภาพประกอบโดยซูเปอร์ซอมบี้ ภายใต้สำนักพิมพ์ไลต์โนเวลโคดันชะ เรโนเบะ บุ๊คส์ ตั้งแต่วันที่ 2 มิถุนายน พ.ศ. 2564 จนถึงวันที่ 28 กุมภาพันธ์ พ.ศ. 2568

 มังงะ 
การดัดแปลงเป็นมังงะที่วาดภาพประกอบโดยยูริ เริ่มลงพิมพ์เป็นตอนในเว็บไซต์และแอปแม็กกาซีน พ็อกเก็ต ของโคดันชะ เมื่อวันที่ 25 มิถุนายน พ.ศ. 2564 ตอนต่าง ๆ ของมังงะได้รับการรวบรวมเป็นเล่ม(ทังโกบง) โดยเล่มแรกวางจำหน่ายเมื่อวันที่ 8 ตุลาคม พ.ศ. 2564 และได้รับการรวบรวมตีพิมพ์เป็นเล่มเป็นจำนวน 11 เล่ม ณ เดือนตุลาคม พ.ศ. 2568

 อนิเมะ 
มีการประกาศสร้างเป็นซีรีส์อนิเมะทางโทรทัศน์ในวันที่ 4 กันยายน พ.ศ. 2567 ซีรีส์เรื่องนี้ผลิตโดยสตูดิโอบันไดนัมโกะพิกเชอส์ และกำกับโดยคัตสึมิ โอโนะ โดยมีคาซูยูกิ ฟุเดยาซุเป็นผู้เขียนบท มาซาคาซึ ยามาซากิเป็นผู้ออกแบบตัวละคร และโก ซาคาเบะเป็นผู้แต่งเพลงประกอบ เริ่มออกอากาศในวันที่ 12 มกราคม พ.ศ. 2568 ทางช่องนิปปงทีวีและจะออกอากาศต่อเนื่องกัน 2 ช่วง สำหรับเพลงเปิดของเรื่องคือเพลง "Enter" ที่ขับร้องโดยคาซุมะ คาวามูระแห่งวงเดอะแรมเพจฟรอมเอ็กไซล์ไทรบ์ ภายใต้ชื่อโซโล่ว่า Rei ในขณะที่เพลงปิดแรก (ตั้งแต่ตอนที่ 1 ถึงตอนที่ 9) คือเพลง "Treasure Chest" และเพลงปิดที่ 2 (ตั้งแต่ตอนที่ 10 เป็นต้นไป) คือเพลง “Mirror” และเพลงปิดที่ 3 (ตั้งแต่ตอนที่ 18 เป็นต้นไป) คือ "Tapestry" ทั้งสามเพลงขับร้องโดยยูกิ ทานากะ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้

มีการประกาศสร้างฤดูกาลที่สองหลังจากตอนจบของฤดูกาลแรก

 รายชื่อตอน 

 หมายเหตุ 

 อ้างอิง 

 แหล่งข้อมูลอื่น 
  ที่โชเซ็ตสึกะ นิ นาโร 


  ที่บิลิบิลิ 
  ที่อ้ายฉีอี้
  ที่ยูทูบช่อง Muse Thailand



หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:การ์ตูนญี่ปุ่นแนวผจญภัย
หมวดหมู่:อนิเมะและมังงะที่สร้างจากไลต์โนเวลหมวดหมู่:บันไดนัมโกะพิกเชอส์
หมวดหมู่:การ์ตูนญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์โคดันชะ
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:รายการโทรทัศน์ของนิปปงทีวี
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:มิวส์ คอมมิวนิเคชัน
หมวดหมู่:ซีรีส์อนิเมะโทรทัศน์ที่กำลังจะมา